ନୂଆଦିଲ୍ଲୀଃ ଜାତିର ପିତା ମହାତ୍ମା ଗାନ୍ଧିଙ୍କର ୧୪୮ତମ ଜୟନ୍ତୀ ପାଳନ କରାଯାଉଥିବା ବେଳେ ତାଙ୍କ ହତ୍ୟାକୁ ନେଇ ଏବେବି ଅନେକ ରହସ୍ୟରୁ ପରଦା ଉଠି ନ ଥିବା ଚର୍ଚ୍ଚା ହେଉଛି। ଗାନ୍ଧିଙ୍କୁ ମାରିବା ପାଇଁ କେଉଁ ପିସ୍ତଲ ବ୍ୟବହାର କରାଯାଇଥିଲା ? ବାସ୍ତବରେ କେତୋଟି ଗୁଳି ଚଳାଯାଇଥିଲା ? ଘଟଣାସ୍ଥଳରେ ନାଥୁରାମଙ୍କ ବ୍ୟତୀତ ଆଉ କେହି ସୁଟର ଥିଲେ କି? ଏମିତି ଅନେକ ପ୍ରଶ୍ନକୁ ନେଇ ପୁଣି ଥରେ ଆରମ୍ଭ ହୋଇଛି ତର୍ଜମା। ରିପୋର୍ଟ ଅନୁଯାୟୀ, ଯେଉଁ ପିସ୍ତଲରେ ଗାନ୍ଧିଙ୍କୁ ହତ୍ୟା କରାଯାଥିଲା ତାହା ମଧ୍ୟପ୍ରଦେଶର ଗ୍ୱାଲିଅର ଜିଲ୍ଲାରୁ ଚାଲାଣ ହୋଇଥିଲା। ଏ ସମ୍ପର୍କିତି କିଛି ତଥ୍ୟଗତ ପ୍ରମାଣ ଟାଇମ୍ସ ଅଫ ଇଣ୍ଡିଆ ପାଇଥିବା ଦାବି କରିଛି। ମିଳିଥିବା ସୂଚନା ଅନୁଯାୟୀ ୧୯୪୮ ମସିହାର କିଛି ପୋଲିସ ଡକ୍ୟୁମେଣ୍ଟ ଟାଇମ୍ସ ଅଫ ଇଣ୍ଡିଆକୁ ହସ୍ତଗତ ହୋଇଛି। ଯେଉଁ ଦସ୍ତାବିଜ୍ରେ ଡ.ଦତ୍ତତ୍ରୟ ପରଚୁର ନାମକ ଜଣେ ବ୍ୟକ୍ତି ଏହି ପିସ୍ତଲ ନାଥୁରାମଙ୍କୁ ଦେଇଥିଲେ। ଯେଉଁ ବନ୍ଧୁକରେ ନାଥୁରାମ ଗାନ୍ଧିଜୀଙ୍କ ଉପରେ ୩ଟି ଗୁଳି ଚଳାଇଥିଲେ। ଯାହାର(ପିସ୍ତଲ) ନମ୍ବର ଥିଲା ୬୦୬୮୬୨।
